પાટીદાર અનામત આંદોલન સમિતિના કન્વીનર હાર્દિક પટેલ છેલ્લા 9 દિવસથી ઉપવાસ આંદોલન પર ઉતર્યો છે. અન્નત્યાગ બાદ હાર્દિક પટેલે જળત્યાગ પણ કરી દીધો હતો. જો કે બે દિવસના જળત્યાગ બાદ સ્વામિનારાયણ મંદિરના એસ.પી.સ્વામીએ હાર્દિકને પાણી પીવડાવ્યું હતું. દિવસેને દિવસે હાર્દિક પટેલની તબિયત લથડી રહી છે, ત્યારે હાર્દિકના યૂરિન ટેસ્ટ દ્વારા તેને કિડની ઈન્ફેક્શન થયું હોવાનું માલુમ પડ્યું છે.